**โครงการ CSR เสริมสร้างความรับผิดชอบต่อสังคมขององค์กร**

**ชื่อโครงการ** สานสัมพันธ์ ช่วยเหลือ สังคมและสิ่งแวดล้อม BY FHT

1. **หลักการและเหตุผลในการจัดกิจกรรม**

การดำรงอยู่และการพัฒนาขององค์กรอย่างยั่งยืน จะเกิดขึ้นได้นั้นมีหลายปัจจัยคอยส่งเสริม ไม่ว่าจะเป็นแผนยุทธศาสตร์ การบริหารงาน หรือการร่วมมือร่วมใจกันของบุคลากร ทั้งหมดที่กล่าวมานั้นเป็นเพียงปัจจัยภายในที่จะช่วยขับเคลื่อนองค์กร หากแต่ว่ายังคงมีปัจจัยอื่นหรือปัจจัยภายนอกที่สามารถช่วยเหลือองค์กรให้พัฒนาได้อย่างยั่งยืนด้วยเช่นกัน นั่นก็คือชุมชนที่อยู่รายล้อมองค์กร การมีส่วนร่วมกับชุมชนคือกลยุทธ์สำคัญในการสร้างความตระหนักรู้ให้แก่ชุมชน ว่าองค์กรของเราคือใคร สามารถทำอะไรได้บ้าง อีกทั้ง ในปัจจุบันนี้ ประเทศไทยมีการรณรงค์ส่งเสริมให้องค์กรทั้งภาคธุรกิจ และภาครัฐ มีส่วนร่วมและรับผิดชอบต่อสังคมมากยิ่งขึ้น โดยการนำกระแสของคำว่า CSR: Corporate Social Responsibility หรือ ความรับผิดชอบต่อสังคมขององค์กร มากำหนดและสร้างเป็นกิจกรรมต่างๆเพื่อสังคมและสิ่งแวดล้อม ดังนั้น เพื่อเป็นการส่งเสริมให้บุคลากรของคณะการบริการและการท่องเที่ยวมีจิตสาธารณะและมีความสามัคคีร่วมกันยิ่งขึ้น อีกทั้งเพื่อการสร้างความสัมพันธ์อันดีแก่ชุมชนรายล้อม ดังคำปณิธานของพระบิดา “ขอให้ถือประโยชน์ส่วนตนเป็นที่สอง ประโยชน์ของเพื่อนมนุษย์เป็นกิจที่หนึ่ง ลาภทรัพย์และเกียรติยศจะตกแก่ตัวท่านเอง ถ้าท่านทรงธรรมะแห่งอาชีพไว้ให้บริสุทธิ์” คณะฯ จึงเล็งเห็นความสำคัญในการจัดโครงการ CSR เสริมสร้างความรับผิดชอบต่อสังคมขององค์กร

1. **วัตถุประสงค์**
	1. เพื่อช่วยเหลือสังคมและเข้าถึงชุมชนได้มากขึ้น
	2. เพื่อเสริมสร้างภาพลักษณ์ที่ดีให้แก่องค์กร
	3. เพื่อสร้างความรักและความสามัคคีภายในองค์กร
2. **กลุ่มเป้าหมาย**

บุคลากรของคณะการบริการและการท่องเที่ยว มหาวิทยาลัยสงขลานครินทร์ วิทยาเขตภูเก็ต

1. **ผู้รับผิดชอบโครงการ**
	1. นายฉัตรพัฒน์ แสงเงิน
	2. นางสาวนพคุณ ตันติสุภะวงศ์
	3. นางวันวิสาข์ ชูวารี
	4. นายพูนสุข บุรีรัตน์
2. **รูปแบบกิจกรรมโครงการ**
	1. กิจกรรม Cleaning the Beach ช่วยเหลือทะเลภูเก็ต
		1. เริ่มกิจกรรมโดยการแบ่งกลุ่มผู้เข้าร่วมกิจกรรมเป็น 3 กลุ่มโดยแบ่งตามสีริบบิ้น
		2. ร่วมทำกิจกรรม Team building เพื่อละลายพฤติกรรม (ในส่วนนี้จะขอความอนุเคราะห์
		อ. กฤตภาสและคุณอมรรัตน์ช่วยนำกิจกรรมในช่วงดังกล่าว) โดยใช้เวลาประมาณ 10-15 นาที
		3. ชี้แจงกฎกติกาในการแข่งขัน เพื่อกระตุ้นการทำกิจกรรมให้น่าตื่นเต้นและน่าสนใจขึ้น

โดยค้นหาทีมผู้ชนะจากการชั่งน้ำหนักขยะที่เก็บได้ทั้งหมดของแต่ละทีม

* + 1. แจกอุปกรณ์การเก็บขยะให้แต่ละกลุ่ม และชี้แจงจุดและเวลานัดหมายเพื่อตัดสินหาทีมผู้ชนะ
		2. ร่วมรับประทานอาหารว่างและน้ำดื่มที่เตรียมมา พร้อมประกาศทีมผู้ชนะและมอบรางวัลเล็กๆน้อยๆ และถ่ายภาพเป็นที่ระลึก
	1. กิจกรรม Learning Zone ช่วยเหลือเด็กน้อยในโรงเรียนต่างๆ ในพื้นที่จ.ภูเก็ต โดยจัดมุมเรียนรู้ภาษาอังกฤษเพื่อการใช้ชีวิตประจำวัน เป็นมุมหนังสือภาษาอังกฤษ โดยการขอรับบริจาคหนังสือภาษาอังกฤษสำหรับเด็ก พร้อมจัดทำหรือจัดหาสื่อการเรียนการสอนด้านภาษาและบอร์ดต่างๆ
1. **วัน เวลา ในการดำเนินโครงการ**
	1. สำหรับกิจกรรม Cleaning the Beach กำหนดทำกิจกรรมในวันพุธบ่าย (เนื่องจากเป็นช่วงที่บุคลากรส่วนใหญ่ไม่ติดภารกิจเร่งด่วน และเป็นช่วงที่มีผู้คนพลุกพล่านเหมาะแก่การทำกิจกรรมและประชาสัมพันธ์)
	2. สำหรับกิจกรรม Learning Zone กำหนดทำกิจกรรมในวันพุธ (ทั้งวัน)
2. **สถานที่ ในการดำเนินโครงการ**
	1. กิจกรรม Cleaning the Beach กำหนดจัด ณ หาดในยางและสวนสาธารณะสะพานหิน เป็น 2 สถานที่แรกในการนำร่องโครงการ
	2. กิจกรรม Learning Zone ติดต่อสพฐ. เพื่อระบุชื่อโรงเรียนที่ต้องการความช่วยเหลือตามกิจกรรมที่กำหนดไว้ (เช่น โรงเรียนวัดเทพนิมิตร โรงเรียนกะทู้วิทยา)
3. **ขั้นตอนการดำเนินงาน**
	1. ติดต่อผู้รับผิดชอบสถานที่เพื่อขออนุญาตทำกิจกรรมในบริเวณดังกล่าว
	2. ประชาสัมพันธ์และนัดหมายผู้สนใจเข้าร่วมโครงการฯ โดยประชาสัมพันธ์ทางอีเมลล์ และเชิญชวนโดยการพูดคุยกับบุคลากรภายในคณะฯ
	3. จัดเตรียมอุปกรณ์ที่ใช้ในกิจกรรม
	4. เดินทางไปยังสถานที่ทำกิจกรรมด้วยรถบัสมหาวิทยาลัยและดำเนินกิจกรรมตามรูปแบบข้างต้น
	5. ส่งแบบประเมินให้แก่ผู้เข้าร่วมกิจกรรม
4. **งบประมาณ**

การจัดการกิจกรรม สานสัมพันธ์ ช่วยเหลือ สังคมและสิ่งแวดล้อม BY FHT รวมเป็นเงินทั้งสิ้น 32,500.- บาท ( สามหมื่นสองพันห้าร้อยบาทถ้วน) รายละเอียดดังนี้

1. กิจกรรม Cleaning the Beach จำนวนเงิน 13,000.- บาท
2. กิจกรรม Learning Zone จำนวนเงิน 19,500.- บาท

| **รายการ** | **งบประมาณ** |
| --- | --- |
| ค่าตอบแทนนักศึกษา ชมรม PSUpix บันทึกภาพตลอดงาน ( 2 กิจกรรม ) | 4,000.- |
| ค่าเสื้อยืดสีบานเย็น จำนวน 60 ตัว ตัวละ 150 บาท | 9,000.- |
| **รวมจำนวนเงิน** | **13,000.-** |
| 1. **กิจกรรม Cleaning the Beach ช่วยเหลือทะเลภูเก็ต**
 |  |
| ค่าอุปกรณ์ (ถุงดำ / ถุงมือยาง / ไม้หนีบขยะ/ เครื่องดื่ม / ผ้าเย็น / อาหารว่าง / ไวนิวเพื่อถ่ายภาพ / ริบบิ้น 3 สี) | 4,500.- |
| ค่าของรางวัล 3 รางวัล | 2,000.- |
| **รวมจำนวนเงิน** | **6,500.-** |
|  **2. กิจกรรม Learning English for life zone มุมเรียนรู้ภาษาอังกฤษสู่ชีวิตประจำวัน** |  |
| ค่าอุปกรณ์ (ถุงดำ / อุปกรณ์เครื่องเขียนเพื่อใช้ทำสื่อการเรียนการสอน / เครื่องดื่ม / ผ้าเย็น / อาหารว่าง ) | 13,000.- |

1. **การประเมินผลโครงการ**

โดยใช้แบบสอบถามและประเมินผลจากผู้เข้าร่วมโครงการฯ